MS «Thorbjørn» skysset terroristen over til Utøya før angrepet på AUFs sommerleir den 22. juli 2011. Kun få minutter etter at de første skuddene ble løsnet la fartøyet fra land, med ni personer ombord. Først en god stund etter at gjerningsmannen var pågrepet, ble båten benyttet til redningsarbeid. Båten ble også i ettertid avbildet i media, under politiets rekonstruksjon av udådene.